**Materská škola Budovateľská 2205/12, Snina**

**Správa**

**o výchovno – vzdelávacej činnosti,**

**jej výsledkoch a podmienkach Materskej školy,**

**Ul. Budovateľská 2205/12 v Snine,**

**za školský rok 2018/2019**

Dátum prerokovania v pedagogickej rade: 27.08.2019

Dátum prerokovania v rade školy: 15.10.2019

 **Anna Lovičová**

 **riaditeľka školy**

**Správa**

**o výchovno – vzdelávacej činnosti, jej výsledkoch a podmienkach Materskej školy, Ul. Budovateľská 2205/12 v Snine,**

**za školský rok 2018/2019**

**Správa bola vypracovaná v súlade:**

1. Vyhlášky Ministerstva školstva SR č. 9/2006 Z. z. zo 16. 12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

2. Zákon NR SR č. 596/2003 Z. z. o štátnej správe v školstve a školskej samospráve

a o zmene a doplnení niektorých zákonov,

3. Metodické usmernenie MŠ SR č. 10/2006-R k vyhláške MŠ SR č. 9/2006 Z. z.

4. Koncepcia školy na roky 2014 – 2019.

5. Plán práce školy MŠ Budovateľská 2205/12, Snina na školský rok 2018/2019

**1.**

**a). Základné identifikačné údaje o materskej škole:**

**1**. Adresa: Materská škola,

**2**. Ul.Budovateľská 2205/12, 06901 Snina

**3**. Telefónne číslo: 057 762 3346

**4**. e- mail : matirski@stonline.sk, matersko@mail.telekom.sk

**5**. web: [www.msbudovatelska-snina.estranky.sk](http://www.msbudovatelska-snina.estranky.sk)

**6**. Zriaďovateľ: Mesto Snina, Ul.strojárska 2060/95, 06901 Snina

MŠ bola založená v roku 1984. V roku 2002 prešla na právnu subjektivitu

**Vedúci zamestnanci:**

|  |  |  |
| --- | --- | --- |
| p.č. | Meno a priezvisko | Funkcia |
|  |  |  |
| 1. | Anna Lovičová | riaditeľka školy |
| 2.  | Darina Štofíková | zástupkyňa riaditeľky školy |
| 3. | Anna Mandzáková | vedúca ŠJ |

**Rada školy:**

Rada školy pri MŠ Budovateľská 2205/12, Snina bola ustanovená v zmysle § 24 zákona

č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

Zástupcovia mesta: Marek Gerboc

 JUDr. Dušan Hačko

 Mgr. Mária Todáková

 Mgr. Eva Miháliková

Zástupcovia rodičov: JUDr. Silvia Stebila

 Lenka Becová

 Mgr. Petra Gerbocová

 Veronika Naščáková

Zástupcovia ped. zamestnancov : p. Svetlana Lučkaničová, DiS

Božene Sirková

Zástupcovia nepedag. zamestnancov : p. Irena Pidaničová

**Poradné orgány materskej školy**

|  |  |  |
| --- | --- | --- |
| **Názov poradného orgánu** | **Vedúca** | **Členovia** |
| Metodické združenie | Svetlana LučkaničováDiS | Všetci pedagogickí zamestnanci |
| Pedagogická rada |  | Všetci pedagogickí zamestnanci |

**b). Údaje o deťoch školy za školský rok 2018/2019**

V školskom roku navštevovalo materskú školu 128 detí.

Počet tried: 5+1 v NPC

Detí so ŠVVP: 2

Detí v HN: 3

Vyučovací jazyk: slovenský

**c).Údaje o počte zapísaných deti do MŠ a ZŠ**

|  |  |  |  |
| --- | --- | --- | --- |
| Počet detí zapísaných na Školský rok 2018/2019 | Počet detíZapísaných do ZŠ | Počet detí s odloženýmZačiatkom PPŠD | Počet detí soŠVVP |
| 128 | 33 | 0 | 2 |

**g). Údaje o počte zamestnancov a plnení kvalifikačného predpokladu pedagogických zamestnancov školy**

|  |  |
| --- | --- |
| **Zamestnanci MŠ** | **Počet** |
| Všetci zamestnanci MŠ: | 23 |
| ***Z toho pedagogický zamestnanci****:* | 13 |
|  Nekvalifikovaní: | 0 |
|  Kvalifikovaní: | 13 |
|  Z toho: ÚSO: | 4 |
|  ÚSO s I.atestáciou: | 3 |
|  Vysokoškolské vzdelanie: | 6 |
| ***Nepedagogickí zamestnanci***: | 10 |
|  Upratovačky: | 2 |
|  práčovňa | 3 |
| Personálno-administratívny zamestnanci | 2 |
|  Zamestnanci ŠJ | 3 |

**h). Ďalšie vzdelávanie pedagogických zamestnancov školy**

Vzdelávanie PZ ako súčasť reformy vzdelávania – počet vzdelávaných – 7

**i). Krúžková činnosť, aktivity a prezentácia školy na verejnosti**

Oboznámenie sa s anglickým jazykom – Mgr. Eva Felšöci – 36 detí

Oboznámenie sa s rusínskym jazykom – Svetlana Lučkaničová, DiS – 13 detí

S najmenšími k Bohu - CCVČ – 7 detí

Pohybom k zdraviu – ZŠ Budovateľská – 51 detí

**j). Aktivity a prezentácia školy na verejnosti:**

* „Dni mesta Snina“ , Deň detí - vystúpenie detí s kultúrnym programom na námestí,
* „Chceme sa lepšie spoznať“- akcia s rodičmi spojená s opekačkou, hrami, súťažami, a tvorivými aktivitami na tému Jeseň,
* „Jablkové dobroty“ – ochutnávka spojená s krátkym programom a malou prednáškou pre rodičov, aby aj ony videli, čo všetko sa dá z jabĺčka spraviť a upiecť
* Predplavecká príprava, sa realizovala 2x ročne na Plavárni v Humennom pre deti z triedy Mravec a Včielka, kde deti zvládli základy splývania, dýchania, odbúrali strach z vody.
* raz do týždňa bolo oboznamovanie detí s anglickým jazykom formou krúžkovej činnosti – deti z triedy Mravec a Včielka ,
* raz v týždni detí z triedy Mravec a Včielka navštevovali telocvičňu na ZŠ Budovateľská, kde sa zdokonalili v lokomočných pohyboch , zvládli prácu s loptou, naučili sa súťažiť v družstve a hrať fair play,
* „Mesiac úcty k starším“- deti pripravili slávnostne vystúpenie pre starých rodičov v  v triede Mravec a Včielka, za čo ich starí rodičia odmenili upečením koláčikov,
* Mikuláš – Mikulášska nádielka spojené s odovzdávaním balíčkov
* Vianočné zvyky - deti poznávali zvyky počas vianočných sviatkov v našom regióne,
* Vianočná besiedka – spoločne vystúpenie deti zo všetkých tried pre rodičov,
* „Hurá už nám sneží“- hry na snehu a so snehom podľa vekových možností detí „Ľadové mesto“ a „Náš najkrajší snehuliak“
* „Školská zrelosť“ – beseda rodičov s psychologičkou p. PaedDr. Janou Mihokovouo pripravenosti detí na vstup do ZŠ
* „Karnevalové dopoludnie“- predstavovanie masiek, diskotéka, zábava a sladká odmena „šišky“
* „Budíček“ – školské kolo v prednese poézie a prózy - triedni výhercovia zo všetkých tried postúpili na Talentárium do mestského tela, ktorého sa zúčastňujú aj deti z iných MŠ v meste
* Slávik“ – školské kolo v speve – talentované deti v speve súťažili o postup na Talentárium na okresnú prehliadku ,
* Veľkonočné zvyky - deti mali možnosť pozorovať ako sa pripravovali naši predkovia na oslavu Veľkej noci, podieľali sa na zdobení kraslíc a iných zvykov počas Veľkej noci. Pani učiteľky zahrali aj malé predstavenie o zvykoch, aby si to deti ľahšie zapamätali
* Veľkonočné trhy – ukážky spojené s predajom veľkonočných ozdôb, vytvorených celým kolektívom učiteliek a pomoci nepedagogických zamestnancov
* návšteva knižnice „Každá kniha v sebe skrýva príbeh “- rozprávanie o knihách
* „Dental Alarm“ – štyri názorné ukážky správneho čistenia zúbkov študentkou VŠ odbor zubný lekár, spojená s ukážkami priamo s niektorými detičkami. Každé dieťa obdržalo aj zubnú kefku a pastu.
* Kvapka vody - deti prostredníctvom rôznych hier a plnením úloh poznávali kolobeh vody a jej význam pre život na Zemi
* Prechádzky do neďalekého lesíka, parku, boli využité na každodenný úzky styk s prírodou a plnením úloh  enviromentálnej výchovy upevňovali pozitívny vzťah k nej.
* Návšteva „Hasičov“- ktorá bola spojená s ukážkami, sa možnosťou si niektoré veci vyskúšať
* Polícia pomáha a chráni- Policajti z PZ Zboj pripravili pre deti ukážku techniky, výstroja a vyzbroja a prácu s policajnými psami
* IV. Detská olympiáda sa pomaly stáva tradíciou so zapálením olympijského ohňa, vztýčením vlajky, športovými disciplínami, stupňami víťazov, medailami, odmenami bola
* „Deň matiek“- vystúpenie detí pre mamky v triedach
* „Jánska noc má svoju moc“- priblíženie zvykov, hľadanie pokladu, preskakovanie ohňa a prvá noc bez rodičov v materskej škole
* Materské centrum Budíček – navštevujú ho mamičky s malými deťmi, ktoré ešte MŠ nenavštevujú.Pani uč. Mgr. Jana Bobríková a Mgr. Petra Gerbocová, ktoré ho mali na starosti, pripravovali pre nich pestrý program a rôzne aktivity, ktorými zamestnáva nielen detičky, ale aj mamičky. Mamičky si tak mohli medzi sebou vymeniť skúsenosti, porozprávať sa a zabudnúť tak aspoň na chvíľku na každodenné povinnosti.
* „Ockovia a deti“- pri príležitosti Dňa otcov, veľmi pekná akcia spojená s hrami a súťažami medzi ockami.
* celoročná práca logopedičky , ktorá sa pravidelne starala o nápravu reči detí v triede Mravec a Včielka
* rozlúčka predškolákov - s deťmi a zamestnancami školy v MŠ a slávnostne  ukončenie predprimárneho vzdelávania v Kaštieli

**k). Údaje o projektoch**

Naša MŠ je zapojená v týchto projektoch :

Zdravie v školách,

Bezpečne do školy,

Veselé zúbky.

Evička nám ochorela

Program otužovania

Školské mlieko

Školské ovocie

**l). Údaje o výsledkoch inšpekčnej činnosti vykonanej ŠŠI v škole**

V školskom roku 2018/2019 nebola inšpekčná činnosť realizovaná

**m). Údaje o priestorových podmienkach a vybavenie školy**

 MŠ sa nachádza vo veľmi peknom a hlavne tichom prostredí. Má päť tried s celodennou starostlivosťou a jednu triedu s poldennou starostlivosťou.Skladá sa s troch pavilónov. Navštevujú ju deti vo veku od 2 do 6 rokov.

MŠ je takmer celá zrekonštruovaná - má novú tvár – novú fasádu, vymenené všetky okná, vchodové dvere, úplne zrekonštruované kúpeľne a šatne detí, v každej triede nový nábytok a koberce.Tento rok sme zakúpili pre celú MŠ nové detské stoličky a nové detské stoly.

Triedy pravidelne dopĺňame hračkami, novým edukačným materiálom a hrami, pracovným materiálom, novými knihami a CD.

Máme zrekonštruovanú aj poslednú časť budovy – spojovaciu chodbu. Rekonštrukciou sa chodba oteplila, trochu rozšírila a hlavne vznikli nové priestory pre kuchárky. Celá rekonštrukciabola financovaná Mestom Snina a čiastočne z rozpočtu MŠ.

V hospodárskom pavilóne sa nachádza kuchyňa so skladom, rekonštrukciou vnikli už spomínané priestory - šatňa pre kuchárky a sociálne zariadenie. V hospodárskom pavilónesa nachádza aj riaditeľňa, kanceláriapre vedúcu ŠJ a ekonómku, šatňa upratovačiek, práčovňa, šatňa nepedagogických zamestnancov a sociálne zariadenia.

Veľký a veľmi pekný dvor, s množstvom kríkov a stromov, ktoré nielen skrášľujú, ale v letných mesiacoch ponúkajú príjemný chládok a tieň pre deti je našou pýchou. Dvor je vybavený záhradným nábytkom, preliezačkami, hojdačkami, pieskoviskami a altánkom pre oddych. Drevený kamión slúži na zdolávanie rôznych pohyblivých chodníkov, lezeckej steny a drevené autíčka na udržiavanie rovnováhy . Slúžia aj pre verejnosťmimo prevádzky materskej školy, teda aj po obede a cez víkendy ale je nutné ich neustále opravovať lebo ich poškodzujú vandali.

 Celá budova je vybavená novým bezpečnostným zariadením, v najbližšej budúcnosti je veľmi potrebný kamerový systém aby sa zabránilo neustálemu ničeniu budovy a šk. dvora.

**n). Materiálno – technické zabezpečenie**

Tento rok sme zakúpili pre celú MŠ nové detské stoličky a nové detské stoly.

Zakúpenieedukačných pomôcok, hier a materiálu na výtvarnú a pracovnú činnosť

Opravili sme značnú časť poškodeného vybavenia na školskom dvore – polámané dosky v altánku, pružinové autíčka, dosky na kamióne, dosky na pieskoviskách.

Doplnili sme kuchynský riad.

Do rozdeľovne sme zakúpili umývačku riadu.

Do práčovne sme zakúpili novú pračku.

**o). Údaje o finančnom a hmotnom zabezpečení výchovno – vzdelávacej**

**činnosti**

Od 01.01.2019 MŠ – 2 041,00 € na dieťa

 ŠJ - 385,00 € na dieťa

 Spolu: 2 426,00 € na dieťa

Príspevky zákonných zástupcov detí, na čiastočnú úhradu výdavkov za pobyt dieťaťa v MŠ 10,00,- na dieťa na mesiac

**p). Cieľ koncepčného zámeru školy**

Školský vzdelávací program Materskej školy Ul. budovateľská v Snine BUDÍČEK (dalejŠkVP) je základným záväzným dokumentom školy, ktorý je vypracovaný podľa Zákona NR SR č. 245/2008 Z. z. o výchove a vzdelávaní (tzv. školský zákon), a v súlade so Štátnym vzdelávacím programom pre predprimárne vzdelávanie v materských školách.

Umožňuje uplatňovať rôzne štýly učenia , zlepšuje sociálnu aktivitu detí a napĺňa potrebu sociálneho kontaktu s rovesníkmi i s dospelými .

Chráni práva dieťaťa v spolupráci s rodinou, zriaďovateľom a ďalšími partnermi rešpektovaním potrieb dieťaťa.

Získava dôveru rodičov pri realizovaní výchovy a vzdelávania v príjemnom prostredí a pri koordinovanom úsilí zamestnancov o zabezpečovanie blaha a potrieb detí.

Ciele ŠkVP Budíček sú:

*A. Pohybom k zdraviu*

Podporovať zdravý rast, správny psychosomatický vývin dieťaťa, dostatočný a rozmanitý pohyb.Rozvíjať u dieťaťa potrebu starostlivosti o svoje zdravie a jeho ochrany prostredníctvom pohybu, zdravej výživy a zdravého spôsobu života. Formovať pozitívny vzťah k pohybovým aktivitám a športu, kultivovať pohybový prejav s dôrazom na radostné prežívanie pohybovej činnosti.

*B. Poznaj a chráň prírodu*

K  základným cieľom environmentálnej výchovy, ktoré rozvíjajú osobnosť dieťaťa na elementárnej úrovni, patria: -možnosť získať poznatky, hodnoty a  schopnosti na ochranu životného prostredia , a tým schopnosť chápať a hodnotiť súvislosti medzi ním (dieťaťom) a životným prostredím v jeho okolí,

•chápať potrebu ochrany ŽP prostredníctvom vytvárania nových vzorov správania sa jednotlivca i skupín k životnému prostrediu,

• podporiť vedomie starostlivosti o  hospodárske, sociálne a  ekologické súvislosti, a tým získať pozitívne postoje k ochrane a tvorbe ŽP.

*C. Dopravná výchova*

Dopravná výchova vedie deti predškolského veku ku komplexnému pochopeniu vzťahov a súvislostí  medzi človekom a jeho nutnosťou pohybovať sa dopravou, v rôznych, častokrát komplikovaných dopravných situáciách.

Základným cieľom je **utvárať a** následne v praktických situáciách **uplatňovať zásady bezpečného správania sa v cestnej premávke**podľa všeobecne záväzných právnychpredpisov**v role chodca, spolujazdca, cyklistu, či korčuliara**

**2. Spolupráca s organizáciami, ktoré sa na výchove a vzdelávaní podieľajú**

*MŠ spolupracovala s rozličnými inštitúciami*:

ZŠ – Budovateľská – poskytovanie telocvične a kvalifikovaného učiteľa TV

CVČ – krúžková činnosť- anglický jazyk

Nízko-prahovým centrom,

ZUŠ – výchovné koncerty,

CCVČ - náboženstvo

SOU – spolupráca s logopedičkou,

mestom Snina – vystúpenia a iné aktivity

spolupráca s divadlom Babadlom

spolupráca s divadlom Cililing

Rodičovským združením pri MŠ – darčeky pre deti, hračky

Dom kultúry –slávnostné vystúpenia detí

**Koncepčný zámer na budúci školský rok**

 Kamerový systém napojiť na mestskú políciu.

 Pokračovať v Pláne profesijného rastu, v sebavzdelávaní učiteliek a v publikačnej činnosti.

 Pokračovať v písaní projektov, ktoré by pomohli k zveľaďovaniu MŠ.

 Naďalej dopĺňať triedy novými hračkami a edukačnými hrami.

 Doplniť do pieskovísk nový piesok.

Dopĺňať, podľa možnosti, nové vybavenie kuchyne.

V Snine 01.10.2019 Anna Lovičová

 riaditeľky školy

***Analýza výchovno- vzdelávacích výsledkov za šk. rok 2018/2019***

 Ťažiskom výchovno-vzdelávacej činnosti bola tak, ako aj po iné roky — hra a zážitkové učenie prepojené tvorivosťou učiteliek, vhodne volenými metódami, formami a citlivým — humánnym prístupom k deťom.

Deti boli vedené k tomu, aby boli zvedavé, aby mali radosť z poznávania, objavovania, bádania, experimentovania. Vo všetkých činnostiach sa dôraz kládol na deti, aby boli pri činnostiach samostatné a aktívne, aby sa dokázali na činnosti sústrediť, vnímať ich.

Hlavným prostriedkom a obsahom rozvoja predškolského dieťaťa bolo obohacovanie jeho poznávania a získavanie sociálnej skúsenosti v MŠ. Základný obsah predprimárneho vzdelávania bol stanovený tak, aby v nadväznosti na súčasné trendy vo vzdelávaní zodpovedal cieľom a zámerom predprimárneho vzdelávania, aby rešpektoval vek, predpoklady a skúsenosti dieťaťa predškolského veku, ich súčasné i budúce potreby. Tento obsah bol štruktúrovaný do jednotlivých oblasti rozvoja, rešpektujúce vývoj dieťaťa, jeho prirodzený život, zrenie i učenie. Tieto oblasti rozvoja sa diali v prirodzených interakciách, do ktorých dieťa v rámci týchto vzťahov vstupovalo, žilo, rozvíjalo sa, vyrastalo a tiež vzdelávalo.

**Vzdelávacia oblasť: JAZYK A KOMUNIKÁCIA**

 Deti mali dostatok príležitostí na rozvoj komunikatívnych kompetencií počas všetkých organizačných činností počas celého dňa.

Využívali sme analyticko – syntetické hry so slovami, tvorenie pojmových máp, realizáciu maľovaného čítania, tvorbu odkazov a pod. Tým všetkým a množstvom iných aktivít sme predchádzali zlozvykom v komunikácii, v tvorbe hlások a prispievali k náprave chybnej výslovnosti.

Realizovali sa aktivity a využívali formy a prostriedky rozvoja reči detí, pre ktoré bola hlavným princípom prirodzenosť a autentickosť. Využívali sme integráciu obsahu s inými vzdelávacími oblasťami, čím sme zvyšovali efektivitu rozvoja dieťaťa v tejto oblasti.. V spolupráci s logopédom počas celého roka sa u detí so zlou výslovnosťou v triede Mravec a čiastočne aj v triede Včielka podarila náprava reči u väčšiny z nich.

**Vzdelávacia oblasť: MATEMATIKA A PRÁCA S INFORMÁCIAMI**

 Deti sa v bežných situáciách, každodenných činnostiach stretávali s jednoduchou matematikou a jej používaním. Získavali nové vedomosti pomocou riešenia úloh z bežného života a ich detského sveta. Oboznamovali sa a používali jednoduché matematické pojmy – veľkosť, tvar, počet, poradie, poloha, dĺžka. Rozvíjali si geometrické predstavy – orientáciu v priestore, poznávanie geometrických útvarov.

V starších triedach sa často využívali digitálne technológie, interaktívna tabuľa, Beebot,LogikoPrimo – autokorektívne karty a pracovné zošity Matematika predškoláka a škôlkára .

**Vzdelávacia oblasť: ČLOVEK A PRÍRODA**

 Aktivity sme vytvárali tak, aby sme u detí vzbudzovali vnútornú motiváciu, zvedavosť a záujem o prírodu a jej spoznávanie.

Ich každodennou realizáciou sme deti viedli k rozvoju prírodovednej gramotnosti, k rozvoju ochoty spolupracovať pri skúmaní prírodných reálií, k rozvoju nadšenia a záujmu o prírodnú časť sveta. Aplikovali sme výskumné aktivity detí napr.: skúmanie tieňov, vyparovanie, rozpúšťanie ... Rôznorodosť rastlinnej a živočíšnej ríše 5 deti spoznávali aj prostredníctvom návštevy v Mini ZOO, Cieľavedome sme vytvárali podmienky k vyjadrovaniu názorov, úsudkov, predpokladov detí, viedli sme deti k pýtaniu sa, ku skúmaniu reality a poznávaniu prírody ako takej.

**Vzdelávacia oblasť: ČLOVEK A SPOLOČNOSŤ**

Na základe cielene pripraveného prostredia triedy a aktivitami sa deti postupne a prirodzene oboznamovali s časovými súvislosťami dňa, týždňa, mesiaca a roka. Prostredníctvom vychádzok si všímali okolie a prirodzeným spôsobom sa učili orientovať vo svojom blízkom okolí.Zároveň sa stávali účastníkmi cestnej premávky v úlohe chodca a oboznamovali sa so základnými pravidlami cestnej premávky. Pozorovali dopravné značky, svetelné signály aj dopravné prostriedky, vnímali zvuky súvisiace s dopravnou premávkou. Získané poznatky prakticky precvičovali na dopravnom ihrisku na novozakúpených detských bicykloch , trojkolkách, odrážadlách a kolobežkách.

Prostredníctvom rozhovorov a vychádzok spoznávali okolitú krajinu a učili sa používať pojmy súvisiace s opisom prírodného okolia. Spoznávali prostredie, v ktorom sa MŠ nachádza a za históriou sa vybrali na Hrad Brekov, kde im sprievodca hradu porozprával históriu hradu.

Premyslenými aktivitami a dôsledným vedením sa u deti rozvíjala sebaidentita, autonómia, zodpovednosť a získavanie elementárnych sociálnych spôsobilostí. Vytvárali sa podmienky pre sociálnu komunikáciu , ako špecifický druh komunikácie. Každodenným pôsobením sa rozvíjali u deti základy etického správania sa a schopnosť rešpektovať dohodnuté pravidlá spoločensky prijateľného správania.

**Vzdelávacia oblasť: ČLOVEK A SVET PRÁCE**

Ponukou rôznorodých aktivít sme deti viedli k práci s nástrojmi, náradím, pričom si zdokonaľovali samotné postupy práce s nimi. Deti si rozvíjali zručnosti a kognitívne spôsobilosti, ale aj postojové charakteristiky ako sú trpezlivosť a vôľa začať a dokončiť prácu.

Zamerali sme sa na skúmanie vlastností prírodných materiálov a vytvorenie predstavy ich pôvodu, uvažovaniu o ich alternatívnej náhrade. Na základe rozpoznávania rôznych materiálov, sme u detí rozvíjali recyklačné spôsobilosti – zber papiera, zátok z PVC, použitých batérii a aluminiových obalov. Za zber druhotných surovín sme získali tretie miesto v súťaži, ktorú vyhlásilo mesto Snina.

Vytvárali sme situácie, v ktorých sa deti učili vytvárať výrobky podľa inštrukcií, ale aj podľa vlastných predstáv a fantázie. Zároveň sme deťom sprostredkovali technológie výroby niektorých produktov, na výrobe ktorých sa deti aktívne spolupodieľali – výroba korbáčikov, nití, pečenie perníkov, varenie pirohov, výroba džúsu z ovocia.

Samostatne (len s malou pomocou) sa dokážu obliekať, vyzliekať, obúvať a vyzúvať. Boli vedené k starostlivosti o prostredie okolo seba, o jeho čistotu, poriadok a estetiku.

**Vzdelávacia oblasť: UMENIE A KULTÚRA**

V edukačných aktivitách sme denne využívali piesne, hudobno – pohybové hry, pohybové hry ale aj tanec. Deti zvládli (primerane veku a schopnostiam) tanečné kroky, dokážu si zapamätať jednoduchú choreografiu. Denne sme využívali spev, ktorý je najprirodzenejším detským hudobným prejavom. Tvorí základ pre rozvoj tonálneho cítenia, hudobnej predstavivosti a pamäte. Vytvárali sme pedagogické situácie, v ktorých sme deťom umožnili využívať rytmické i hudobné nástroje a tým sia zdokonalili v udržaní rytmu. Vhodnými aktivitami sme prispievali ku kultivovaniu telesného pohybu detí a pohybovej imitácie, ktorá tvorí východisko hudobno – pohybových činností. Deti vedia spievať slovenské , rusínske i východňarské ľudové pesničky.

Výtvarné činnosti deti prirodzene obľubujú. Počas školského roka spoznávali a využívali vo svojich výtvarných aktivitách rôzne materiály a výtvarné techniky. Mali priestor na výtvarné vyjadrenie svojich predstáv.

Dôraz sme kládli na zážitok z tvorby, teda na proces a nie na výsledný produkt. Vytvárali sme podmienky pre rozvoj vizuálnej gramotnosti detí. Poskytovali sme deťom priestor na hru a experimentovanie s rôznorodým materiálom a poskytovali sme návody na rôzne techniky na prácu s nim. Zapájali sme sa do rôznych výtvarných súťaži a aj v tomto roku sme boli úspešní vo výtvarnej súťaži Vesmír očami detí a práce dvoch detí postúpili do celoslovenského kola.

**Vzdelávacia oblasť: ZDRAVIE A POHYB**

Voľbou vhodných aktivít sme deti viedli k porozumeniu významu zdravia, pohybu a základov zdravého životného štýlu. V bežných prirodzených situáciách sme sa zaoberali zdravou a nezdravou výživou, výberom zdravých a nezdravých potravín.

Zdravotnými cvičeniami sme deti viedli k správnemu držaniu tela a dôsledne sme sledovali držanie tela detí nielen v stoji, ale najmä v sede pri rôznych aktivitách. Vhodnými a adekvátne zvolenými pohybovými aktivitami sme u deti pestovali vzťah k pohybu a zdravému životnému štýlu, k čomu sme v nemalej miere využívali aj školskú záhradu, ktorá je vybavená tak, aby bola zdrojom podnetov na pohyb a relaxáciu.

Svoje pohybové zdatnosti si preverili na IV. ročníku Detskej olympiády našej materskej školy, kde súťažili v rôznych disciplínach a za svoje výkony boli odmenení medailami a víťaznými pohármi.

Exteriérové a interiérové hračky a náradie nám poskytli priestor pre rôzne spontánne a riadené pohybové aktivity. Bez problémov si osvojili návyky sebaobsluhy a hygieny a úspešne sa zapojili po projektu DENTAL ALARM, pomocou ktorého sa deti oboznámili  pomocou makety, obrázkov a rôznych pomôcok ako si správne čistiť zuby, o spôsobe ako predchádzať zubnému kazu pravidelnou dentálnou hygienou. Projekt pozostával zo 4 prednášok kvalifikovaným dentálnym hygienikom.

